Elmārs Seņkovs

**Elmārs Seņkovs** (dzimis  Rīgā) ir latviešu teātra režisors.

## Biogrāfija
Mācījies Friča Brīvzemnieka pamatskolā un Āgenskalna Valsts ģimnāzijā. Latvijas Universitātes Pedagoģijas un psiholoģijas fakultātē ieguvis bakalaura grādu pedagoģijā (2007). Studējis režiju Krakovā, PWST skolā (2009). Latvijas Kultūras akadēmijā ieguvis bakalaura grādu dramatiskā teātra režijā (2005) un maģistra grādu teātra mākslā (2011).

Iestudējis izrādes teātrī "Dirty Deal Teatro", M. Čehova Rīgas Krievu teātrī, Nacionālajā teātrī, Valmieras Drāmas teātrī un Liepājas teātrī. Vairākkārt sadarbojies ar scenogrāfiem Reini Dzudzilo un Reini Suhanovu, kostīmu mākslinieci Kristu Dzudzilo, dramaturģēm Rasu Bugavičuti-Pēci un Justīni Kļavu, komponistiem Edgaru Mākenu un *[[Goran Gora]]* un gaismu mākslinieku Oskaru Pauliņu.

Saņēmis Spēlmaņu nakts balvas nominācijā "Gada režisors" 2014. gadā par izrādēm "Ezeriņš" un "Vasarnieki", 2019. gadā par izrādi "Pūt, vējiņi!" un 2023. gadā par izrādi "Nelabie. Pēc Dostojevska". 2015. gadā viņa iestudētā izrāde "Antigone" saņēma balvu "Gada mazās formas izrāde". 2020. gadā E. Seņkova tīmekļa izrāde "Irānas konference" ieguva balvu "Gada notikums digitālajā vidē". 2021. gadā saņēmis Eduarda Smiļģa balvu.

No 2022. gada augusta līdz 2023. gada augustam bija Latvijas Nacionālā teātra mākslinieciskais vadītājs. Amatu pameta pēc tam, kad par teātra direktoru Jāņa Vimbas vietā kļuva bijušais politiķis Māris Vītols.

## Iestudējumi

* Jānis Balodis "Klusā daba" *[[Dirty Deal Teatro]]* (2009.10.17.);
* Rasa Bugavičute-Pēce, Jānis Balodis, Klāvs Knuts Sukurs, Toms Auniņš "Bikts" *Dirty Deal Teatro* (2010.05.05.);
* Dītrihs Bukstehūde "Mūsu miesa" ("Membra Jesu Nostri") LKA Eduarda Smiļģa Teātra muzejā (2010.09.17.);
* "Graņonka" Mihaila Čehova Rīgas Krievu teātrī (2011.04.07.);
* Henriks Ibsens "Heda" Hedas mājā Andrejostā (2011.06.02.) (kopā ar Juriju Djakonovu);
* "Kucēni" (pēc Bilanas Srbļanovičas lugas "Ģimenes stāsti" motīviem) *Dirty Deal Teatro* (2011.09.02.);
* Jānis Balodis, Rasa Bugavičute-Pēce, Edgars Niklasons "Izrāde "Gals"" Latvijas Nacionālajā teātrī (2011.11.10.);
* Laikmetīgās dejas izrāde "Ursus maritimus" Olgas Žitluhinas dejas kompānijā (2011.12.16.);
* Rūdolfs Blaumanis "Indrāni" Mihaila Čehova Rīgas Krievu teātrī (2012.06.25.);
* Viljams Šekspīrs "Makbets. Mono" Hedas mājā Andrejostā (2012.08.31.);
* Rūdolfs Blaumanis "Purva bridējs" Latvijas Nacionālajā teātrī (2012.09.15.);
* Rasa Bugavičute-Pēce, Elmārs Seņkovs, Rēzija Kalniņa "Es par Rēziju" Dailes teātrī (2012.11.16.);
* Rūdolfs Blaumanis "Raudupiete" Valmieras Drāmas teātrī (2013.02.07.);
* Rasa Bugavičute-Pēce "Meitenes" Latvijas Nacionālajā teātrī (2013.05.14.);
* Brāļi Grimmi, Rasa Bugavičute-Pēce "Sarkangalvīte un vilks" Latvijas Nacionālajā teātrī (2013.10.18.);
* Kustību izrāde "Viesis" Anša Rūtentāla kustību teātrī (2013.10.26.);
* Maksims Gorkijs "Vasarnieki" Mihaila Čehova Rīgas Krievu teātrī (2014.02.15.);
* Jānis Ezeriņš "Ezeriņš" Latvijas Nacionālajā teātrī (2014.04.30.);
* Agnese Rutkēviča "Mans nabaga tēvs" Latvijas Nacionālajā teātrī (2014.09.11.);
* Augusts Strindbergs "Nāves deja" Valmieras Drāmas teātrī (2015.01.23.);
* Žans Anuijs "Antigone" Latvijas Nacionālajā teātrī (2015.04.23.);
* "Mii Mii paaudze" festivālā "Homo Novus" (2015.09.05.);
* Antonio Buero Valjeho "Liesmojošā tumsa" LKA teātra mājā "Zirgu pasts" (studentu kursa darbs) (2015.10.04.);
* Huans Majorga "Zēns" Latvijas Nacionālajā teātrī (2016.01.14.);
* Henriks Ibsens "Mežapīle" Latvijas Nacionālajā teātrī (2016.04.21.);
* Viljams Šekspīrs "Sapnis vasaras naktī" Latvijas Kultūras akadēmijas studentu diplomdarbs (2016.09.19.);
* Antons Čehovs "Kaija" Latvijas Nacionālajā teātrī (2017.01.05.);
* Bertolts Brehts "Krietnais cilvēks no Sečuānas" Mihaila Čehova Rīgas Krievu teātrī (2017.02.25.);
* Rūdolfs Blaumanis "Trīne" Latvijas Nacionālajā teātrī (2017.05.11.);
* Larss Nurēns "Dēmoni" Maskavas Gogoļa centrā (2017.09.30.);
* Artūrs Dīcis "Arī vaļiem ir bail" Latvijas Nacionālajā teātrī (2018.03.08.);
* Bertolts Brehts "Māte Drosme" ("Kuražas māte un viņas bērni") Klaipēdas Drāmas teātrī (2018.05.30.);
* Rainis "Pūt, vējiņi!" Latvijas Nacionālajā teātrī (2018.09.13.);
* Moljērs "Mizantrops" Maskavas Gogoļa centrā (2018.12.04.);
* "Par tēviem" Latvijas Nacionālajā teātrī (2019.02.03.);
* Pēc Aleksandra Vampilova "Medības" LKA teātra mājā "Zirgu pasts" (studentu diplomdarbs) (2019.04.26.);
* Viljams Šekspīrs / Rasa Bugavičute-Pēce "Šekspīrs" Liepājas teātrī (2019.11.16.);
* "Pēdējās stundas" teātra apvienībā "esARTE" (2020.01.02.);
* Ivans Viripajevs "Irānas konference" (virtuāla izrāde) (2020.05.08.);
* "α Sapiensi" Valmieras vasaras teātra festivālā (2020.08.07.);
* "Divas garāžas" Tallinā (teātra apvienības "Esarte" un Igaunijas teātra "Vaba lava" kopražojums) (2021.02.20.);
* "Dzinēji" (pēc Tomasa Vintenberga filmas "Medības") Klaipēdas Drāmas teātrī (2021.09.25.);
* Viljams Šekspīrs "Sapnis vasaras naktī" Latvijas Nacionālajā teātrī (2021.09.30.);
* "Otello" (pēc Viljama Šekspīra lugas) Lielajā Ģildē (teātra apvienības "Esarte" un Latvijas Nacionālā simfoniskā orķestra kopražojums) (2022.01.16.);
* Brāļi Grimmi "Grimmi" Liepājas teātrī (2022.04.23.);
* Justīne Kļava "Nelabie. Pēc Dostojevska" (pēc Fjodora Dostojevska romāna "Velni") Valmieras Drāmas teātrī (2022.09.16.);
* Artūrs Dīcis "Ričards. Nekā personīga" Latvijas Nacionālajā teātrī (2023.03.16.);
* Grieķu mīti "Grieķi" Liepājas teātrī (2023.06.10.);
* Rainis / Justīne Kļava "Spēlēju, dancoju" Latvijas Nacionālajā teātrī (2023.09.14.);
* Mariuss fon Maienburgs "Moceklis/Māceklis" LKA teātra mājā "Zirgu pasts" (2024.05.03. un 05.04.);
* "Kristāla bērni" (stāstu kolāža) Valmieras vasaras teātra festivālā (2024.08.02);
* "Nevienam nezināmā Marija" (pēc Antona Čehova lugas "Kaija" motīviem) LKA teātra mājā "Zirgu pasts" (2024.10.01.);
* Mihails Durņenkovs "Dziedināšana" Igaunijas teātrī "Vaba Lava" (2024.12.03.);
* Andris Kalnozols "Kalendārs mani sauc" Klaipēdas Drāmas teātrī (2025.02.14.);
* Artūrs Dīcis "Baltijas teļš" Liepājas teātrī (2025.04.12.);
* "Joprojām nezināmā Marija" (pēc Antona Čehova lugas "Kaija" motīviem) LKA Miera ielā (2025.12.07.);
* Pēc Justa Terteļa lugas motīviem "Sākums" Valmieras teātrī (2026.01.30.);
* Justīne Kļava "Bolderāja" Mihaila Čehova Rīgas Krievu teātrī (2026.02.27.)

## Atsauces

## Ārējās saites
* Elmārs Seņkovs izrades.lv